Dünya Alpaqut Federasiyası

Dünya Alpaqut Federasiyası və ya qısaca: DAF () — Alpaqut Turan Döyüş sənətini inkişaf etdirmək və digər ölkələrdə olan alpaqut klub və federasiyalarını idarə etmək üçün 2014-cü ildə yaradılmış beynəlxalq idman təşkilatı. 

Federasiyanın dünyada 50-dən çox ölkədə rəsmi nümayəndəlikləri, klub və federasiyaları var.

 Tarixi 
2014-cü ilin əvvəlindən Alpaqut Turan Döyüş sənətinin qurucusu Vasif Namazovun təşəbbüsünə əsasən, Alpaqut idman növünün inkişafı məqsədilə Dünya Alpaqut Federasiyası adında Beynəlxalq İdman Təşkilatının yaradılması qərarı verildi. Federasiyanın təsis olunmasında Gürcüstan Respublikasından Müşfiq Əliyev, Faiq Məmmədov, Azərbaycandan isə Fərid Əlizadə və Vasif Namazovun özü iştirak etdi. İdarə heyəti üzvləri, federasiyaya ilk Prezident kimi Fərid Əlizadəni seçdi və 12 fevral 2014-cü il tarixindən etibarən federasiya rəsmən qeydiyyatdan keçərək fəaliyyətə başladı.

 Birinci qurultay 
2015-ci il tarixindən etibarən, Alpaqutun inkişafı naminə Dünya Alpaqut Federasiyasının yenidən formalaşmasına qərar verildi. 12 yanvar 2015-ci il tarixində federasiya prezidenti Fərid Əlizadə və bütün icra strukturu istefa verdi. 18 mart 2015-ci il tarixində, Azərbaycanda Atatürk Mərkəzində, Dünya Alpaqut Federasiyasının ümumi yığıncağı növbədənkənar qurultay çağırdı. Qurultayda Araz Abdullaev, Asiman Abdurrahmanov, Kamil Yusubov, Faiq Məmmədov,  Arzu Eyvazov, Anar Xəlilov, Elnur Hüseynov, Əkbər Goşalı və Vasif Namazov Dünya Alpaqut Federasiyasının İdarə heyətinin üzvləri seçildi. Alınan qərarlara görə, Azərbaycan Milli Məclisinin Deputatı Nizami Cəfərov Dünya Alpaqut Federasiyasının yeni Prezidenti seçildi. Qurumun bundan əvvəlki Prezidenti iş adamı Fərid Əlizadə isə Dünya Alpaqut Federasiyasının Fəxri Prezidenti elan olundu.

 İkinci qurultay 
9 yanvar 2015-ci il tarixində Dünya Alpaqut Federasiyasının idarə heyəti növbədənkənar qurultay çağırdı. Qurultayda Azərbaycan Milli Məclisinin Deputatı Qənirə Paşayeva Dünya Federasiyasının 1-ci Vitse-Prezidenti və daha öncə federasiyanın 1-ci vitse prezidenti vəzifəsini icra edən Araz Abdullasoy isə Federasiyasının Hüquq məsələləri üzrə Vitse-Prezident vəzifəsinə seçildi.

 Üçüncü qurultay 
30 avqust 2022-ci ildə AMEA-nın Mərkəzi Elmi Kitabxanasında Dünya Alpaqut Federasiyasının üçüncü qurultayı keçirildi. Qurultayda Jalə Əhmədova, Könül Nurullayeva, Betül Altıntaş, Qüdrət Nuriyev, Fərid Əlizadə, Faiq Məmmədov, Nuranə Şıxəliyeva, Amanjol Tuberov, Emil Rəhimov, Ali Gurbani Dünya Alpaqut Federasiyasının yeni tərkibdə idarə heyəti üzvləri, Vasif Namazov isə idarə heyətinin sədri seçildi. Federasiyanın yeni icra strukturu:Azərbaycan Milli Məclisinin deputatı Jalə Əhmədova federasiyanın prezidenti, Azərbaycan Milli Məclisinin deputatı Könül Nurullayeva birinci vitse-prezident, Emil Rəhimov, Fərhad Əliyev vitse-prezident seçildilər. Bundan əvvəl federasiyaya rəhbərlik edən Milli Məclisin deputatları Nizami Cəfərov və Qənirə Paşayeva qurultayda Dünya Alpaqut Federasiyasının fəxri üzvü seçildi.

 Tanınması 
Dünya Alpaqut Federasiyası 12 fevral 2014-cü il tarixində 434162041 nömrəsi ilə qeydiyyatdan keçərək fəaliyyətə başlamışdır.

 ICSSPE - 2022-ci il mayın 17-də Beynəlxalq İdman Elmləri və Bədən Tərbiyəsi Şurası Dünya Alpaqut Federasiyasını rəsmi oalraq üzvlüyə qəbul edib.
 TAFISA - 2022-ci il dekabrın 7-də Dünya Alpaqut Federasiyası Beynəlxalq İdman Hamı üçün Assosiasiyasına müvəqqəti üzvü, 2023-cü il noyabrın 3-də isə daimi üzv seçilib.
 WEGC - 2023-cü il mayın 1-də Dünya Alpaqut Federasiyası və Beynəlxalq Etno Oyunlar Konfederasiyası arasında memorandum imzalanıb. Memoranduma əsasən alpaqut idman növü köçəri oyunları və etno oyunlar kimi tanınan beynəlxalq idman oyunları proqramına əlavə olunub.
 FAIR PLAY - 2023-cü il mayın 10-da Dünya Alpaqut Federasiyası Beynəlxalq Ədalətli Oyunlar Komitəsinin üzvlüyünə qəbul edilib.
 IMGC - 2023-cü il noyabrın 23-də Beynəlxalq Döyüş Sənəti Oyunları Komitəsinin üzvlüyünə
 ISNO -  2023-cü inoyabrın 25-də Beynəlxalq İdman Şəbəkəsi Təşkilatının üzvlüyünə qəbul edilib.
 2023-cü ildə TRT Belgesel tərəfindən Bakıda Alpaqut döyüş növü haqqında sənədli film çəkilib. Film 2023-cü il iyunun 25-də "Bir Döyüşçünün Dünya Macəraları — Alpaqut " adı ilə yayımlanıb.
 GAWSF - 14.02.2024-cü il tarixində, Ümumdünya İdman Federasiyalarının Baş Assosiasiyası tərəfindən tanınaraq rəsmi üzvlüyə qəbul edilib.
 ISCA - 26.12.2024-cü il tarixində, Dünya Alpaqut Federasiyası beynəlxalq İdman və Mədəniyyət Assosiasiyası ilə əməkdaşlığa başlayıb və rəsmi üzv kimi qəbul edilib. 
 ITCHF - 29.12.2024- cü il tarixində, Beynəlxalq Türk Mədəniyyəti və İrsi Fondu ilə Dünya Alpaqut Federasiyası arasında əməkdaşlıq sazişi imzalanıb

 Fəaliyyəti 
Dünya Alpaqut Federasiyası fəaliyyətə başladığı gündən etibərən müxtəlif ölkələrdə təqdimatlar, seminarlar, beynəlxalq turnirlər keçirib. Federasiya 2016-cı ildən etibarən Dünya kuboku və Dünya çempionatlarının keçirilməsinə start verib. 2018 və 2019-cu illərdə Bakıda təşkil edilən Dünya çempionatları Azərbaycan Gənclər və İdman Nazirliyinin dəstəyi ilə keçirilib.

 Beynəlxalq yarışları 
+S/SYarışın adıKeçirilmə yeriTarixi1Qara Dəniz KubokuGürcüstan / Ozurgeti20–24. VII.20142Qara Dəniz KubokuGürcüstan / Ozurgeti24–28. VII.20153Xəzər KubokuAzərbaycan / Qusar06–09. IX.20154Avrasiya KubokuGürcüstan / Batumi14–18. IV.20165Dünya KubokuGürcüstan / Ozurgeti24–28. VI.20166Beynəlxalq turnirAzərbaycan / Sumgayıt27. XII.20167Dünya KubokuAzərbaycan / Bakı24–25. X.20178I Dünya çempionatıAzərbaycan / Bakı24–25. XI.20189II Dünya çempionatıAzərbaycan / Bakı22–24. XI.201910Avrasiya çempionatıTürkiyə / Bursa20–21. XI.202111Dünya kubokuTürkiyə / Bursa10–12. V.202212III Dünya çempionatıTürkiyə / Bursa01–04. XII.202213Beynəlxalq turnirHindistan / Mumbay17–18. XII.202214IV Dünya çempionatıTürkiyə / Bursa01–04. XII.2023

 Beynəlxalq seminarları 
+S/SSeminarın adıKeçirilmə yeriTarixi1Gürcüstan seminarı Gürcüstan/ Ozurgeti22.07.20142Türkiyə seminarı Türkiye / Bursa26.05.20163Hindistan seminarı Hindistan / Mumbay05.05.20174Türkiyə seminarı Türkiye / Bursa11.05.20195Azərbaycan seminarı Azərbaycan/ Bakl20.05.20206Azərbaycan seminarı Azərbaycan/ Bakl30.05.20227Hindistan seminarı   Mumbay / Hindistan17.12.20228Qazaxstan seminarıQazaxstan / Almaata02.10.20239Irak seminarı İrak / Bağdad9-13.03.2024

 Nümayəndəlikləri 
Hal hazırda Dünya Alpaqut Federasiyanın lisenziyası əsasında 50-dən çox ölkə üzrə Alpaqut adında milli federasiyalar, rəsmi və müvəqqəti nümayəndəliklər fəaliyyət göstərir. Azərbaycan başda olmaqla rəsmi nümayəndəlikləri, klub və federasiyaları var. Dünya Alpaqut Federasiyanın Azərbaycan, Türkiyə, Qazaxıstan, Hindistan, İraq və Gürcüstanda federasiyaları mövcuddur. Almaniya, Avstraliya, Misir, Birləşmiş Krallıq, Pakistan, İran, İtaliya, Qırğızıstan, Şimali Kipr, Rumıniya, Özbəkistanda hərəsində bir Rusiyada isə 7 rəsmi nümayəndəliyi 23 ölkədə isə müvəqqəti nümayəndəlikləri fəaliyyət göstərir.

 Hazırkı rəhbərlik  
 DAF Prezident — Jalə Əhmədova
 DAF 1-ci Vitse-Prezident — Könül Nurullayeva
 DAF Vitse-Prezidentlər — Emil Rəhimov, Fərhad Əliyev
 DAF İdarə heyətinin sədri — Vasif Namazov
 DAF NTK Sədri — Betül Altıntaş (Türkiyə)
 DAF Caymaz sistemi üzrə Koordinator — Faiq Məmmədov (Gürcüstan)
 Baş katib — Rafiq Qasımov (Azərbaycan)
 Asiya Alpagut Federasiyasının prezidenti — Alfiya Kalmaganbetova (Qazaxıstan)
 Avropa Alpagut Federasiyasının prezidenti — Naim Belgin (Rumıniya)
 DAF Aypara sistemi üzrə koordinator — Marina Belyaeva (Rusiya)
 DAF Batur sistemi üzrə koordinator — Amancol Tuberov (Qazaxıstan)
 DAF Qurşaq sistemi üzrə koordinator —  Boobek Totoşov (Qırğızıstan)
 DAF Kaçut sistemi üzrə koordinator — Bülent Büyük (Türkiyə)
 DAF Texniki direktor — Yunus Arabaçı (Türkiyə)
 DAF Hakimlər Komitəsinin sədri — Namiq Fast (Almaniya)
 DAF Audit Komissiyası — Qüdrət Nuriyev (Azərbaycan)

 Həmçinin bax 
 Azərbaycan Alpaqut Federasiyası
 Alpaqut (döyüş sənəti)

 İstinadlar 

 Xarici keçidlər 
 I Alpaqut Dünya çempionatı | Bakı
 Bir Döyüşçünün Dünya Macəraları — ALPAQUT / TRT Belgesel

Kateqoriya:Dünya Alpaqut Federasiyası
Kateqoriya:Alpaqut
Kateqoriya:İdman növləri